Blaberidae

Blaberidae er en gruppe (familie) av insekter som tilhører ordenen kakerlakker. Denne familien omfatter de største av kakerlakkene.


== Utseende ==
Store, avlangt-ovale, flate kakerlakker. Kroppsformen er gjerne noe mer avlang enn hos de fleste andre kakerlakker. De fleste har velutviklede vinger og kan fly. Pronotum er stort og bredt. Beina er korte og kraftige, leggene (tibiae) når ofte ikke utenfor kroppsomrisset. Denne familien omfatter de største kakerlakk-artene, blant annet den australske Macropanesthia rhinoceros som kan veie opptil 30 gram og dermed er verdens tyngste kakerlakk, og Blaberus giganteus fra Brasil som blir opptil 9 centimeter lang.


== Liv og utvikling ==
Som hos andre kakerlakker utvikler eggene seg i en hornaktig eggkapsel (oothek) som hunnen bærer med seg til eggene klekkes. Kakerlakkene har ufullstendig forvandling, og nymfene ser ut som små versjoner av de voksne (særlig hos de artene der de voksne ikke utvikler vinger). De fleste kakerlakker er mest aktive om natten. Artene i denne familien er i liten grad knyttet til mennesker, matlagre osv, selv om enkelte kan gjøre litt skade på lagret frukt i tropiske områder.


== Kjæledyr ==
Noen av disse artene er populære kjæledyr. Disse store kakerlakkene kan bli flere år gamle og er lite krevende bortsett fra at de trenger forholdsvis høy temperatur. Kakerlakker i denne familien blir også oppdrettet som for til andre eksotiske kjæledyr.
Særlig er arten hvesekakerlakk et utbredt kjæledyr. Denne kan lage en hvesende lyd om den blir håndtert, men er helt harmløs. Lyden lages ved å presse luft ut gjennom spiraklene (åndehullene) på bakkroppen, den er det eneste insektet som man vet kan gjøre dette.


== Utbredelse ==
De fleste av de over 1000 beskrevne artene lever i tropene.


== Systematisk inndeling / europeiske arter ==

Ekte insekter (Ectognatha)
Dicondylia
Vingede insekter (Pterygota)
Neoptera («nyvinger»)
Dictyoptera
Kakerlakker (Blattodea)
Familien Blaberidae
Underfamilien Blaberinae
Slekten Blaberus – 10 arter, Sør-Amerika
Blaberus giganteus (Linnaeus, 1758) – en av verdens største kakerlakker, opptil 90 mm
dødningehodekakerlakk, Blaberus craniifer Burmeister, 1838 – populær som kjæledyr og som for til andre kjæledyr
Slekten Gromphadorhina
hvesekakerlakk, Gromphadorhina portentoria (Schaum, 1853) – opprinnelig fra Madagaskar
Slekten Phoetalia Stal, 1874 – 2 arter forekommer i Europa
Phoetalia pallida (Brunner von Wattenwyl, 1865) – forekommer (innendørs) i Danmark. Opprinnelig amerikansk.
Underfamilien Diplopterinae
Underfamilien Epilampridae
Underfamilien Gyninae
Underfamilien Oxyheloinae
Slekten Rhyparobia Krauss, 1892 – i Europa_
madeirakakerlakk Rhyparobia maderae (Fabricius, 1781) – forekommer (innendørs) i Sverige. Opprinnelig afrikansk.
Underfamilien Panchlorinae
Slekten Banankakerlakker, Panchlora – flere arter er funnet innført til Norge, hyppigst:
Kubansk kakerlakk, Panchlora nivea (Linnaeus, 1758)
Underfamilien Panesthiinae
Slekten Macropanesthia
Macropanesthia rhinoceros – Australia
Underfamilien Perispheriinae
Underfamilien Pycnoscelinae
Slekten Pycnoscelus – én art kan forekomme innendørs i Norge:
Veksthuskakerlakk, Pycnoscelus surinamensis (Linnaeus, 1758)
Underfamilien Zetoborinae


== Referanser ==


== Eksterne lenker ==
(en) Blaberidae i Encyclopedia of Life 
(en) Blaberidae i Global Biodiversity Information Facility 
(no) Blaberidae hos Artsdatabanken 
(sv) Blaberidae hos Dyntaxa 
(en) Blaberidae hos Fauna Europaea 
(en) Blaberidae hos Fossilworks 
(en) Blaberidae hos ITIS 
(en) Blaberidae hos NCBI 
(en) Kategori:Blaberidae – bilder, video eller lyd på Wikimedia Commons 
Blaberidae – detaljert informasjon på Wikispecies 
Norges Gresshopper, og gresshoppelignende insekter. – Norsk side om kakerlakker.
Tree of Life: Blaberidae Med flotte bilder.
Norsk Entomologisk forening
Bildegalleri over nordamerikanske arter